
DEMAM DENGGI 
BOBO - 


Demam denggi adalah sejenis penyakit jangkitan virus yang merebak melalui gigitan nyamuk Aedes 


aegypti yang telah dijangkiti. 
Terdapat empat (4) jenis virus yang boleh menyebabkan demam denggi (DEN 1, DEN 2, DEN 3 dan DEN 4). 


Jangkitan oleh salah satu jenis virus akan memberikan imuniti terhadap virus jenis itu sahaja, jika individu 


tinggal di kawasan jangkitan denggi, mereka boleh di jangkiti lebih dari sekali seumur hidupnya. 


Lebih 100 negara di Asia Selatan, Asia Tenggara, Afrika, Amerika Timur Mediterranean dan Pasifik Barat 


mengalami masalah denggi. 
Tanda dan gejala 


e Kebiasaannya demam akan terjadi pada hari ke tiga (3) hingga ke empat belas (14) selepas digigit oleh 


nyamuk yang dijangkiti, kebiasaannya di antara 4 hingga 7 hari. 


e Selalunya ia akan bermula dengan demam kuat yang mengejut, sakit kepala yang teruk/kuat, sakit pada 


bahagian belakang mata serta otot-otot dan sendi-sendi. Ruam merah di kulit juga boleh terjadi. 


e Demam ini boleh mencapai suhu 40 - 41 C, dan selalunya akan berlarutan selama 2 hingga 7 hari. Ia 
juga boleh menyebabkan serangan sawan dikalangan kanak-kanak di bawah umur 6 tahun. Sakit teruk 
pada tulang-tulang, otot-otot dan sendi-sendi. Demam denggi ini juga dikenali sebagai “breakbone 


fever". 
e Ruam selalunya akan tumbuh pada hari ke 3 dan 4 selepas bermulanya demam. 


e Muntah dan kurang selera makan. 
Pemastian diagnosa penyakit 


Antibodi akan dikesan di dalam darah (Dengue IgM) (Antibodi yang dihasilkan oleh sistem pertahanan 


badan untuk melawan jangkitan). 


Ujian PCR (kaedah mengesan genetik virus) boleh mengesan virus denggi di dalam darah dan nyamuk 


boleh didapati di sesetengah makmal. 
NSI antigen: Satu lagi test yang mengesan virus ini pada peringkat awal/demam. 
Rawatan 


e Segera berjumpa dengan doktor jika menghidap demam dan tinggal / dari kawasan kes denggi tinggi 


kerana tiada ubat yang khusus untuk merawat demam denggi. 


e Rehat dan banyakkan minum air masak. Ubat paracetamol boleh diambil untuk menurunkan demam 


dan mengurangkan kesakitan. 

e Elakkan ubat aspirin NSAD (ubat tahan sakit) bagi kanak-kanak di bawah umur 12 tahun. 
e Mandi jerlum. 


e Antibiotik tidak diperlukan. 
Demam Denggi Berdarah 
Merupakan demam denggi yang teruk disebabkan oleh jangkitan virus denggi. 


Kebiasaan tanda sakit adalah sama dengan demam denggi. Pesakit akan menjadi teruk disebabkan oleh 
radangan di salur darah. Tanda-tanda yang biasa termasuklah muntah, pitam dan sakit di bahagian 


abdomen. 


Salur darah di dalam badan boleh mengalami kebocoran dan menyebabkan isi padu darah berkurangan. 


Ini boleh menyebabkan pesakit mengalami renjatan (shock) dan akhirnya boleh menyebabkan kematian. 


Tiada ubat-ubatan yang khusus untuk merawat demam denggi. Pesakit perlu dimasukkan ke wad bagi 
rawatan demam denggi berdarah. Rawatan awal boleh mengelakkan kematian dengan kadar kurang 


daripada 1%. Pesakit akan diberikan rehidrasi untuk memastikan beliau tidak mengalami renjatan. 


Walaupun nama penyakit ini demam denggi berdarah, masalah yang membawa kemudaratan adalah 
masalah kebocoran salur darah yang menyebabkan renjatan dan bukan pendarahan yang menjadi 


masalah utama. 
Faktor penyumbang 
Intravena: 


e Pembangunan yang pesat di bandar-bandar terutama di Negara Tropika menyebabkan kepadatan 


penduduk tinggi dan tapak binaan yang banyak. 


e Peningkatan penggunaan bahan plastik dan pembuangan tayar lama boleh menyebabkan pembiakan 


nyamuk yang baru. 


e Pergerakan manusia dari satu tempat ke tempat yang lain menyebabkan penularan berlaku dengan 


cepat. 
Pencegahan 


Telah ada vaksin pencegah denggi tetapi di Malaysia masih menunggu ‘safety profile’ vaksin tersebut 


sebelum dianjurkan pengambilan. 
Elakkan gigitan nyamuk dengan: 


e Gunakan ubat nyamuk. 
e Gunakan kelambu semasa tidur. Gunakan 'repellent' jika perlu. 


e Elakkan aktiviti semasa nyamuk aktif menggigit (5.30 pagi-8.00 pagi dan 5.30 petang-8.00 malam). 

e Pakai pakaian berlengan panjang dan seluar panjang apabila keluar daripada rumah. 


e Pasang jaring halus (mosquito mesh) di tingkap dan pintu. 


Menghapuskan tempat-tempat pembiakan nyamuk: 


Menghapuskan tempat pembiakan nyamuk di sekeliling rumah. Musnahkan semua bekas yang boleh 
menakung air hujan atau lebihan air, terutamanya di besen, tayar lama, bekas bunga, bekas plastik dan 


tong. Jika tidak boleh dimusnahkan, letakkan bahan pembunuh jentik-jentik di bekas tersebut. 


Kerap tukar air di bekas minuman haiwan peliharaan. 


Jika anak anda disyaki mengalami sakit denggi dan dipantau sebagai pesakit luar (tidak dimasukkan ke 


wad), bawa anak anda segera ke hospital/klinik jika: 


e Muntah berlarutan/berpanjangan. 

e Sakit perut. 

e Kurang bermaya/sawan. 

e Sesak nafas. 

e Pucat/sejuk pada tangan dan kaki. 

e Pendarahan: daripada gusi/hidung, muntah darah, najis berdarah dan tanda-tanda merah pada kulit. 
e Bayi 


e Kanak-kanak dengan diabetes, kegagalan ginjal, immuniti rendah, obesiti atau talasemia 


Maklumat lanjut 


e Sila berjumpa Pegawai Perubatan atau Pakar Pediatrik. 
e Pejabat Kesihatan berhampiran. 
e Klinik Kesihatan berhampiran. 


e Pusat Kawalan Penyakit Berjangkit melalui laman web, www.dph.gov.my atau telefon : 03-8883 3888. 
Rujukan 

e Paediatric Protoco;s 4th Edition 2018 

Artikel Berkaitan: 


Cacar Air 


Demam Campak 

